ইউপরাই (প্রাকৃতিক উপগ্রহ)
ইউপরাই (ইংরেজি: Euporie, /juːˈpɒrə.iː/ yoo-PORR-ə-ee or /juːˈpɔːri/ yoo-POR-ee; Greek: Ευπορία) হল বৃহস্পতির একটি প্রাকৃতিক উপগ্রহ। এটি বৃহস্পতি চৌত্রিশ (ইংরেজি: Jupiter XXXIV) নামেও পরিচিত। ২০০১ সালে হাওয়াই বিশ্ববিদ্যালয়ের স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। সেই সময় এটির সাময়িক নামকরণ করা হয়েছিল এস/২০০১ জে ১০ (ইংরেজি: S/2001 J 10)। ২০০৩ সালের অগস্ট মাসে প্রাচুর্যের গ্রিক দেবী তথা গ্রিক পুরাণে উল্লিখিত অন্যতম হরাই (সেই সূত্রে জিউসের কন্যা) ইউপরাইয়ের নামানুসারে এই উপগ্রহটির নামকরণ করা হয়। এটি অ্যানানকি গোষ্ঠীর সদস্য।